Оңтүстік Кореяның бұрынғы президенті 17 жылға сотталды
"Оңтүстік Кореяның бұрынғы президенті 17 жылға сотталды" | "https://abai.kz/post/106059"
TITLE: Оңтүстік Кореяның бұрынғы президенті 17 жылға сотталды
URL: https://abai.kz/post/106059
META: "Оңтүстік Кореяның бұрынғы президенті 17 жылға сотталды" | "https://abai.kz/post/106059"
DATE: 20.02.2020
AUTHOR(s): Abai.kz
TOTAL WORDS: 109
TEXT: Сеул қаласының апелляциялық соты елдің бұрынғы президенті Ли Мён Бакты 17 жылға бас бостандығынан айырды. Бұл туралы "Рёнхап" агенттігі хабарлады. Сот мәліметіне сәйкес, бұрынғы президент бауырының атына тіркелген көлік жабдықтарын шығаратын компанияға иелік етіп, бизнесін дамыту үшін қызметін пайдаланған. 78 жастағы саясаткер осыған дейін аталған іс бойынша 15 жылға сотталған. Бірақ денсаулығы нашарлап кетуіне байланысты үйқамаққа босатылған. Енді ол қайтадан жаза мерзімін түрмеде өтейді. Прокурор бұрынғы мемлекет басшысын 23 жылға бас бостандығынан айыруды сұраған. Саясаткер өзіне тағылған айыптарды мойындамайды. Ли Мён Бак Оңтүстік Кореяны 2008 жылдан 2013 жылға дейін басқарған. Елдің одан кейінгі президенті Пак Кын Хе де түрмеде отыр. Ол да коррупция бойынша айыпталып, 34 жылға сотталған. Abai.kz
